b'\n_START_ARTICLE_\nIndianapolis 500\n_START_PARAGRAPH_\nIndianapolis 500, Indy 500, er en amerikansk motorsportskonkurranse som kj\xc3\xb8res p\xc3\xa5 Indianapolis Motor Speedway i Indianapolis i USA. L\xc3\xb8pet varer i 200 runder og har en total lengde p\xc3\xa5 500 engelske mil, noe som tilsvarer 805 km. Konkurransen inng\xc3\xa5r i IRL-serien._NEWLINE_Konkurransen har g\xc3\xa5tt hvert \xc3\xa5r siden 1911 med noen unntak grunnet f\xc3\xb8rste og andre verdenskrig. Konkurransen har siden starten v\xc3\xa6rt en del av en amerikansk formelbil-serie._NEWLINE_Siden begynnelsen i 1911 til 1955 var Indy 500, en konkurranse i AAA- Det drevne amerikanske mesterskapet for formelbiler, som startet i 1909._NEWLINE_Mellom 1950 og 1960 var Indianapolis 500 ogs\xc3\xa5 en del av Formel 1, men l\xc3\xb8pene ble ikke kj\xc3\xb8rt med Formel 1-biler._NEWLINE_Indy 500 ble organisert av USAC fra 1956 til 1997 og var under flere \xc3\xa5r en del av det amerikanske mesterskaper f\xc3\xb8r Formel-biler, Gold Crown Series/Championship Series. Mellom 1978 og 1995 var Indy 500 en del konkurranse i den dav\xc3\xa6rende serien CART PPG IndyCar World Series, som senere byttet navn til Champ Car World Series. Indianapolis 500 inng\xc3\xa5r n\xc3\xa5 i Indy Racing League, som siden 2003 har blitt kalt IndyCar.'